stanford-oval/wikipedia huggingface dataset:
102 כלבים וגנבים
שחקנים > הגרסה העברית

בניגוד לסרט הקודם, שיצא בארץ בתרגום בלבד, הסרט יצא בארץ גם בתרגום וגם בגרסת דיבוב לעברית. את הגרסה העברית ביימה ותרגמה שפרירה זכאי.
השחקנים שהופיעו בגרסה זו היו:
ענת וקסמן - קרואלה דה ויל
יורם יוספסברג - ז'אן-פייר לה-פלט
זיו מאיר - קווין שפרד
רמה מסינגר - קלואי סימון
אוהד שחר - אלונזו
דור צויגנבום - יואן
דבי בסרגליק - אגנס
חן חגי - וולדסוורת'
יהויכין פרידלנדר - ד"ר פבלוב, המפקח ארמסטרונג
עפרון אטקין - מר טורט, מר באטן
שמוליק טנא - שופט
קולות נוספים: שפרירה זכאי, שרית וינו-אלעד, מומי לוי.
ובנוסף לכל, בזמן שהציגו קטע מהסרט היפהפייה והיחפן, נלקחו מארכיון קולותיהם של אלי גורנשטיין ומומי לוי, שגם שר את שיר הנושא של הסרט.
שחקנים > מכונית פנתר דה וויל

דגם מכונית היוקרה הבריטית "פנתר דה וויל קופה" כיכבה בסרט "102 כלבים וגנבים",
הפקה

גלן קלוז וטים מק'אינרני הם השחקנים היחידים מהסרט הראשון שחזרו להופיע בסרט ההמשך.
הסרט יצא בגרסת וידאו ו-DVD ב-3 באפריל 2001. הוא יצא מחדש בגרסת DVD ב-16 בספטמבר 2008.
הכנסות

בשבוע הראשון להקרנתו דורג הסרט במקום השלישי בהכנסות בהשוואה לסרטים שהוקרנו באותו שבוע בארצות הברית. הסרט זכה להצלחה מסחרית בתקופה בה הוקרן, והרוויח בסך הכול בארצות הברית 66,957,026 דולר ועוד 116,654,745 דולר ברחבי העולם.
הערות שוליים

↑  פנתר דה וויל בסרטים (imcdb.org/vehicle_31017-Panther-DeVille-1974)
↑  פנתר דה וויל בסרטים (autologia.net/la-carica-dei-101-la-panther-de-ville)
↑  102 כלבים וגנבים, באתר box office mojo
מלכה שחורה

| --- | --- |

כרזת הסרט באנגלית
 מבוסס על:  The Queen Of Katwe 
 בימוי:  מירה נאיר 
 הופק בידי:  לידיה דין פילצ'ר, John Carls 
 תסריט:  ויליאם וילר 
 עריכה:  בארי אלכסנדר בראון 
 מוזיקה:  אלכס הפס 
 צילום:  שון בוביט 
 מדינה:  ארצות הברית 
 חברת הפקה:  סרטי וולט דיסני, Cine Mosaic, John B. Carls Productions, ESPN Films, Mirabai Films 
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  23 בספטמבר 2016 
 משך הקרנה:  124 דק' 
 שפת הסרט:  אנגלית 
 סוגה:  סרט ביוגרפי, סרט ספורט, סרט דרמה, סרט המבוסס על יצירה ספרותית 
 מקום התרחשות:  רוסיה 
 הכנסות באתר מוג'ו:   queenofkatwe
 אתר רשמי
 דף הסרט ב־IMDb
 
מלכת שחורה (באנגלית: Queen of Katwe) הוא סרט דרמה ביוגרפי אמריקאי מ-2016, בבימויה של מירה נאיר. הסרט, בכיכובם של לופיטה ניונגו, דייוויד אוילאו, ומדינה נלוואנגה, מספר את סיפורה של פיונה מוטסי, נערה משכונת העוני קאטווה, באוגנדה. היא לומדת לשחק שחמט והופכת למפורסמת לאחר הופעות באולימפיאדת השחמט.
הסרט מבוסס על ספרו של טים קרות'רס, והופק על ידי סרטי וולט דיסני וסרטי ESPN. הקרנת הבכורה של "מלכה שחורה" נערכה בפסטיבל הסרטים הבינלאומי של טורונטו ב-2016.
תקציר העלילה

החיים בשכונת העוני קאטווה בקמפלה הם מאבק תמידי עבור פיונה (מדינה נלוואנגה) בת העשר, אמה הארייט (לופיטה ניונגו) ואחיה. היא ואחיה הצעיר מוכרים ירקות בשוק וברחוב כדי לסייע לכלכלת המשפחה, ופיונה גם עוזרת בטיפול באחיה התינוק. עולמה משתנה יום אחד, כשהיא פוגשת את רוברט קטנדה (דייוויד אוילאו) בתוכנית מיסיונרית לנוער, במסגרתו הוא מאמן כדורגל ומלמד את הילדים שחמט. הוא סבור שהחשיבה האסטרטגית והריכוז הנדרשים לשחמט יכולים לסייע לילדים בתחומים אחרים בחייהם, לא כל שכן ילדים כמו פיונה שנאלצו לנשור ממסגרות חינוכיות בגיל צעיר. פיונה מוקסמת מהשחמט, ומגלה שיש לה כישרון. קטנדה מתחיל להדריך אותה, אך נפגש בהתנגדות מצד האם, שפוחדת שככל שמאוויה של פיונה גדולים יותר, כך תהיה אכזבתה קשה יותר, ושבתור ילדה מהרובד הנמוך ביותר בחברה, סיכוייה להתקדם בעולם השחמט קלושים. 
אך פיונה עוברת מהצלחה להצלחה, בהתחלה בתוכנית הנוער ואחר כך בתחרויות מקומיות. כדי לסייע לה להתקדם, וכן כדי לענות על חששותיה של הארייט, נטנדה מלמד את פיונה קרוא וכתוב.
במשך מספר שנים, הצלחתה בתחרויות וטורנירים מובילה להשתתפות בתחרויות ברמה מתקדמת יותר ויותר, כולל טורנירים בינלאומיים. פיונה מתרחקת מחיי המשפחה, ומתמודדת עם מתח ובעיות זהות. היא מבינה כמה מעט היא יודעת על החיים מחוץ לתחרויות, אף על פי ששמה כבר יוצא לפניה בשכונתה, שתושביה גאים ונלהבים מהצלחתה, ומרגישים שהיא מייצגת אותם. בכל צעד ושעל, פיונה ממשיכה לחלום על בריחה מן העוני. בסוף הסרט, היא מועמדת לדרגת אמן בינלאומי, וקונה לאמה ואחיה בית מחוץ לעיר.
צוות השחקנים הראשי

מדינה נלוואנגה בתפקיד פיונה מוטסי
דייוויד אוילאו בתפקיד רוברט קטנדה
לופיטה ניונגו בתפקיד נאקו הארייט
מרטין קבנזה בתפקיד מוגאבי בריאן
טארין "קיי" קיאזי בתפקיד נייט, אחותה הגדולה של פיונה
רונלד ססמגנדה בתפקיד אייבן
אית'ן נזריו לובגה בתפקיד בנג'מין, אחיה הצעיר של פיונה
ניקיטה ואליגווה בתפקיד גלוריה
אדגר קנייקה בתפקיד ג'וזף
אסתרי טבנדקה בתפקיד שרה קטנדה
פיטר אודוקה בתפקיד מר ברומבה
שיבא קרונגי בתפקיד שאקירה
הפקה > פיתוח

טים קרות'רס כתב את הספר "The Queen of Katwe: A Story of Life, Chess, and One Extraordinary Girl's Dream of Becoming a Grandmaster", אשר מתעד את סיפור חייה של פיונה מוטסי. הספר פורסם על ידי ESPN ב-2012, ובאותה שנה סרטי וולט דיסני רכשו את אופציות הפיתוח. טנדו נגנדה, בכיר באולפני וולט דיסני, פיתח את פרויקט להפקה. נגנדה, שהוא עצמו ממוצא אוגנדי, נסע לבקר את נאיר בביתה שבאוגנדה, כדי לשכנע אותה לביים את הסרט על מוטסי. נאיר הוקסמה מהסיפור, וסיפרה ש"תמיד הייתי מוקפת כאן בסיפורים מקומיים, אבל לא עשיתי [סרט] באוגנדה מאז 1991. אני אוהבת כל סיפור על אנשים שיוצרים משהו מתוך מה שנראה כמו שום דבר."
נאיר נפגשה עם מוטסי, עם אמה הארייט, ועם מועדון השחמט המנוהל על ידי המאמן רוברט קטנדה. היא הזמינה את התסריטאי ויליאם וילר לבוא לקמפלה לערוך ראיונות עם הדמויות הראשיות כבסיס לתסריט. איברהים צילמה סרטון קונספט קצר כדי להרגיע את מנהלי אולפני וולט דיסני, אשר חששו מכך שכל הסרט יצולם באפריקה.
נאיר תיארה את "מלכת קאטווה" כסרט רדיקלי עבור דיסני. בעוד הסרט מתואם לנרטיבים מרכזיים של דיסני, כסוג של "סיפור סינדרלה", הוא מחדש עבור החברה בהצגת "היופי והברבריות זה לצד זה." בינואר 2015, יו"ר אולפני דיסני אלן פ. קרן אישר את תחילת ההפקה בתקציב של 15 מיליון דולר.
הפקה > ליהוק

בינואר 2015, דייוויד אוילאו ולופיטה ניונגו לוהקו בתפקידי רוברט קטנדה והארייט מוטסי, בהתאמה. הם היו בחירתה הראשונה של נאיר לתפקידים אלו. ניונגו אמרה שהיא החליטה לשחק את התפקיד אחרי שקראה את עשרת העמודים הראשונים של התסריט: "זו הייתה הפעם הראשונה שהרגשתי התעוררות אמיתית מתסריט, ושהוא באמת מציב בפני אתגר". גם אוילאו נעתר מיד, וראה את הסרט כ"חתרני", לאור היעדר הגיוון בקולנוע האמריקאי העכשווי. נאיר סיפרה שהליהוק לתפקיד פיונה היה הקשה ביותר. החיפוש נמשך מיולי עד דצמבר 2014, וצוות ההפקה בחן כמעט 700 ילדות. מנהלת הליהוק מצאה את מדינה נלוואנגה בת ה-15 בשיעור ריקוד קהילתי, והיא לוהקה בתפקיד פיונה.
הפקה > צילומים

הצילומים החלו באפריל 2015. הסרט צולם כולו באפריקה, בשכונת העוני קאטווה בקמפלה, ובאתרים אחרים באוגנדה וביוהנסבורג, דרום אפריקה. נאיר הקימה מחנה הדרכה למשחק כדי לסייע לילדים שהשתתפו בסרט כניצבים ובתפקידים קטנים, כי לרובם לא היה שום ניסיון אל מול המצלמה. מספר שחקנים אוגנדים מקצועיים השתתפו בתפקידי ניצבים, כולל גלדיס אוינבוט, אשר שימשה ככפילתה של ניונגו במהלך הצילומים.
הפקה > מוזיקה

את הפסקול המוזיקלי של הסרט הלחין אלכס הפס.
אלישה קיז כתבה והקליטה את השיר "בחזרה לחיים" עבור הסרט; הוא יצא ב-1 בספטמבר 2016 בהפצת תקליטי RCA. פסקול האלבום יצא ב-23 בספטמבר בהפצת תקליטי וולט דיסני.
קבלה > ביקורות

"מלכת קאטווה" זכה לשבחים מצד המבקרים, ובמיוחד הופעותיהם של ניונגו ואוילאו. באתר Rotten Tomatoes לסרט ציון חיובי של 93% בהסתמך על 148 ביקורות, עם דירוג ממוצע של 7.3/10. באתר Metacritic, הדירוג המנורמל הוא 73 out of 100 בהסתמך על ביקורות מ-40 מבקרים, ציון המצביע על "ביקורות חיוביות בכללי". קהלים שסוקרו על ידי CinemaScore נתנו לסרט ציון של "A+‎" (הציון הגבוה ביותר שניתן לתת).
המירוץ להר המכשפות

| --- | --- |

כרזת הסרט
 מבוסס על:  Escape to Witch Mountain 
 בימוי:  אנדי פיקמן
 הופק בידי:  אנדרו גאן מאריו איצקוביץ' אן-מארי סאנדרלין
 תסריט:  אנדי פיקמן מארק בומבאק מאט לופז
 עריכה:  דוד רניי 
 שחקנים ראשיים:  דוויין ג'ונסון אנה-סופיה רוב אלכסנדר לודוויג קירן היינדס קרלה גוג'ינו
 מוזיקה:  טרבור רבין
 צילום:  גרג גרדינר 
 מדינה:  ארצות הברית 
 חברת הפקה:  סרטי וולט דיסני, Gunn Films 
 חברה מפיצה:  סרטי אולפני וולט דיסני
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  13 במרץ 2009
 משך הקרנה:  98 דקות
 שפת הסרט:  אנגלית
 סוגה:  סרט מדע בדיוני, סרט לכל המשפחה, סרט מתח, סרט הרפתקאות, סרט בלשי, סרט ילדים, סרט מבוסס יצירה ספרותית 
 מקום התרחשות:  קליפורניה 
 תקציב:  $50,000,000
 הכנסות:  $100,236,223
 הכנסות באתר מוג'ו:   racetowitchmountain
 סרט קודם:  מעבר להר המכשפות (1982)
 אתר רשמי
 דף הסרט ב־IMDb
 
המירוץ להר המכשפות (באנגלית: Race to Witch Mountain) הוא סרט קולנוע מסוגת מדע בדיוני משנת 2009. הסרט בוים על ידי אנדי ג'ונסון. הוא יצא ב-13 במרץ 2009.
תקציר העלילה

ג'ק ברונו (דוויין ג'ונסון) הוא נהג מונית עצבני וחסר-מזל שחייו מתהפכים כאשר שרה (אנה-סופיה רוב) וסת (אלכסנדר לודוויג) נכנסים למונית שלו. ברונו מגלה ששניהם חייזרים ושעליו לשמור עליהם מפני ארגון המנסה להשתמש בהם למטרות זדוניות.
קרואלה (סרט)

| --- | --- |

כרזת הסרט
 מבוסס על:  הספר "101 דלמטים" ודמותה של קרואלה דה ויל מאת דודי סמית "על כלבים וגנבים" מאת ביל פיט
 בימוי:  קרייג גילספי 
 הופק בידי:  קריסטין בור אנדרו גאן מארק פלאט ג’סיקה וירטו
 תסריט:  דנה פוקס טוני מקנמרה
 עריכה:  טטיאנה אס. רייגל 
 שחקנים ראשיים:  אמה סטון אמה תומפסון פול וולטר האוזר ג'ואל פריי מארק סטרונג אמילי ביצ'ם ג'ון מקרי
 מוזיקה:  ניקולס בריטל 
 מדינה:  ארצות הברית ארצות הברית
 חברת הפקה:  אולפני וולט דיסני
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  ארצות הברית 28 במאי 2021 ישראל 3 ביוני 2021
 משך הקרנה:  134 דק' 
 שפת הסרט:  אנגלית 
 סוגה:  סרט קומדיה, סרט הרפתקאות, סרט פשע 
 תקופת התרחשות:  שנות ה-80 של המאה ה-20 
 תקציב:  100 מיליון דולר
 הכנסות:  233.3 מיליון דולר
 הכנסות באתר מוג'ו:   disneyliveaction20e
 פרסים:  פרס אוסקר לעיצוב התלבושות הטוב ביותר  פרס באפט"א לעיצוב התלבושות הטוב ביותר 
 סרט הבא:  101 כלבים וגנבים 
 אתר רשמי
 דף הסרט ב־IMDb
 
קרואלה (באנגלית: Cruella) הוא סרט דרמה אמריקאי מסוגת פנטזיית-פשע המבוים על ידי הבמאי קרייג גילספי עם תסריט מאת דנה פוקס וטוני מקנמרה, שנכתב על בסיס רעיונותיהם של התסריטאים אלין ברוש מקנה, קלי מרסל וסטיב זיזיס. גלן קלוז, שגילמה את דמותה של קרואלה דה ויל בעיבוד הלייב-אקשן ובהמשכו, משמשת במפיקה בפועל. הסרט מגולל את קורותיה של הנבלית קרואלה דה ויל, בגילומה של אמה סטון, וחושף את האירועים שקדמו לאירועי הסרט האנימציה משנת 1961, "על כלבים וגנבים".
הסרט עלה לאקרנים בבתי הקולנוע בארצות הברית, ובמקביל הופץ גם בשירות הזרמת המדיה "דיסני+", ב-28 במאי 2021. בישראל, הסרט עלה לאקרנים ב-3 ביוני 2021. הסרט זכה בפרס אוסקר לעיצוב התלבושות הטוב ביותר.
צוות השחקנים והדמויות

אמה סטון – אסטלה "קרואלה" דה ויל , מעצבת אופנה בתחילת דרכה, שהאובססיה שלה לפרוות דלמטיים מקנה לה שם כאישה חסרת רחמים.
טיפר זייפרט-קליבלנד – אסטלה דה ויל בצעירותה.
אמה תומפסון – הברונית פון הלמן, אגדת אופנה ומנהלת בית האופנה בה אסטלה עובדת, שבהמשך מתגלה כאמה הביולוגית, שממלאת תפקיד מרכזי בהפיכתה של אסטלה לקרואלה.
פול וולטר האוזר – הוראס בדון , גנב שגדל עם אסטלה לאחר מותה של אמה המאמצת, ואחיו של ג'ספר.
ג'וזף מקדונלד – הוראס בצעירותו.
ג'ואל פריי – ג'ספר בדון , גנב שגדל עם אסטלה לאחר מותה של אמה המאמצת, ואחיו של הוראס.
זיגי גרדנר – ג'ספר, בצעירותו.
אמילי ביצ'ם – קתרין, אמה המאמצת של אסטלה, שעבדה ככובסת בביתה של הברונית.
קירבי האוול-בפטיסט – אניטה "טאטלטייל" דרלינג , חברת ילדותה של אסטלה, העובדת כעת כעיתונאית בטור רכילות.
פלוריסה קמרה – אניטה, בצעירותה.
ג'ון מקרי – ארטי, בעל חנות בגדי וינטג', המתיידד עם קרואלה ומסייע לה לעלות לגדולה. דמותו של ארטי הוא הדמות ההומוסקסואלית המקורית הראשונה בסרט לייב אקשן של דיסני שנמצאת מחוץ לארון.
מארק סטרונג – ג'ון, משרתה ויד ימינה של הברונית, יש לו אג'נדה משלו.
קייוון נובאק – רוג'ר, עורך דינה של הברונית, שהופך לפזמונאי לאחר פיטוריו.
ג'יימי דמטריו – ג'רלד, מעסיקה הנבזי של אסטלה בבית האופנה "ליברטי".
אנדרו לונג – ג'פרי, יד ימינה של הברונית.
הפקה > פיתוח

בשנת 2011, הוכרז על הפקת סרט לייב אקשן בכיכובה של הנבלית המפורסמת קרואלה דה ויל. במקביל, הוכרז שאנדרו גאן יפיק את הסרט, ושהתסריטאית קלי מרסל תשכתב מחדש את התסריט שנכתב במקור על ידי הסופרת והתסריטאית אלין ברוש מק'נה. ב-6 בינואר 2016 השחקנית אמה סטון לוהקה לדמותה של קרואלה דה ויל. באוגוסט 2016, התסריטאי ג'אז בטרוורת' נשכר לשכתב את הטיוטה הקודמת של הסרט. בנובמבר 2016, דווח שאולפני דיסני שכרו את הבמאי אלכס טימברס למלאכת בימוי הסרט, שיופק על ידי המהפיק מארק פלאט. עם זאת, בדצמבר 2018, נחשף כי טימברס עזב את ההפקה עקב בעיות בלוח הזמנים שלו ובמקומו נשכר הבמאי קרייג גילספי למלאכת בימוי הסרט.
בנוסף, נודע שגלן קלוז, שגילמה את דמותה של קרואלה דה ויל בעיבודי הלייב אקשן לסרט האנימציה, "101 כלבים וגנבים" והמשכו משנת 2000, משמשת כמפיקה בפועל של הסרט.
הפקה > ליהוק

במאי 2019, השחקנית אמה תומפסון לוהקה לצוות השחקנים של הסרט. ביולי ובאוגוסט 2019, פול וולטר האוזר וג'ואל פריי לוהקו לדמויותיהם של הוראס וג'ספר, צמד גנבים נכלוליים שהופכים לעוזריה הנאמנים של קרואלה. בספטמבר 2019, דווח על ליהוקם של מארק סטרונג, אמילי ביצ'ם וקירבי האוול-בפטיסה.
הפקה > צילומים

במהלך כנס ה-D23 Expo שהתקיים ב-24 באוגוסט 2019, נודע כי צילומי הסרט כבר החלו ונחשפה תמונה ראשונה של אמה סטון בדמותה של קרואלה דה ויל. צילומי הסרט תמו בנובמבר 2019.
הפקה > מוזיקה

ב-31 במרץ 2021, הוכרז כי המלחין ניקולס בריטל נשכר להלחנת פסקול הסרט. האלבום הרשמי הופץ ב-21 במאי 2021 על ידי חברת "וולט דיסני רקורדס".
באותו יום יצא אלבום פסקול נפרד לסרט. בשני האלבומים מופיע השיר "Call Me Cruella", שיר מקורי שבוצע על ידי פלורנס אנד דה משין, שיושמע במהלך כתוביות הסיום של הסרט. אלבום הפסקול כולל גם שירים, כמו "Feeling Good" של נינה סימון, "Bloody Well Right" של להקת סופרטרמפ, "Stone Cold Crazy" של להקת קווין, "One Way or Another" של להקת בלונדי, "Five to One" של להקת הדלתות, השיר "Livin' Thing" של להקת Electric Light Orchestra, והשיר "Should I Stay or Should I Go" של להקת הקלאש.
הפצה

במקור, הסרט התעתד לצאת לאקרנים ב-23 בדצמבר 2020, תחת הפקתם והפצתם של אולפני וולט דיסני. עם זאת, במהלך כנס ה-D23 Expo של אולפני דיסני, נודע כי עליית הסרט לאקרנים נדחתה ל-28 במאי 2021.
הסרט קיבל דירוג PG-13 מטעם עמותת הקולנוע, "על אלימות ואלמנטים תמטיים", מה שהפך אותו לסרט השני המהווה עיבוד מחודש / ספין-אוף לסרט אנימציה של דיסני שמקבל את הדירוג אחרי "מולאן". במרץ 2021, הוכרז כי הסרט יופץ במקביל בשירות הזרמת המדיה "דיסני+" באמצעות תשלום לקבלת גישה.
הכרטיסים להקרנות בבתי הקולנוע הוצעו למכירה ב-14 במאי 2021, והוכרז כי הסרט יוקרן גם בפורמט דולבי סינמה באזורים נבחרים. הסרט הוקרן לראשונה עבור המבקרים באותו יום.
בישראל, הסרט עלה לאקרנים ב-3 ביוני 2021.
מוצרים נלווים > ספרים

רומן פריקוול שכותרתו Cruella: Hello, Cruel Heart (בתרגום חופשי לעברית: קרואלה: שלום, לב אכזר) ראה אור בהוצאת דיסני ברחבי העולם ב-6 באפריל 2021. רומן הפריקוול נכתב על ידי מורין ג'ונסון, והוא מתרחש לפני אירועי הסרט, בשנת 1967. הרומן מגולל את קורותיה של אסטלה בת השש עשרה ואת מפגשה עם מגדה וריצ'רד מורסבי-פלום, שני אחים אמידים שמכניסים אותה לעולם העשירים והמפורסמים.
13 באפריל 2021, הוצא לאור נובלזציה של עלילת הסרט מאת אליזבת רודניק בהוצאת דיסני. באותו יום יצא לאור גם ספר שמכיל בתוכו את הסקיצות של קרואלה.
ב-17 באוגוסט 2021, יצא לאור בהפצת ההוצאה "Viz Media" עיבוד מאנגה לעלילת הסרט מאת האצ'י אישי, שכותרתו Cruella: Black, White and Red (בתרגום חופשי לעברית: קרואלה: שחור, לבן ואדום).
סרט המשך

במאי 2021, גם סטון וגם תומפסון הצהירו שהן מעוניינות להפיק סרט המשך, שייקח השראה מ"הסנדק חלק שני", וישמש גם כפריקוול נוסף שיתרחש אחר מאורעות הסרט וגם כהמשך לעיבוד הקולנועי משנת 1996. ב-4 ביוני 2021, הודיעו אולפני דיסני כי סרט המשך נמצא רשמית בתהליכי פיתוח ראשוניים, וכי גילספי ומקנמרה עתידים לשוב לבימוי וכתיבת הסרט, בהתאמה.
נמל התעופה חרברובו

נמל התעופה הבינלאומי חרברובו (ברוסית: Международный аэропорт Храброво) הוא נמל תעופה בינלאומי של מחוז קלינינגרד, רוסיה.
היסטוריה

נמל התעופה ממוקם 20 ק"מ צפונית מזרחית למרכז קלינינגרד. הקיבולת המרבית של שדה התעופה היא 1,250 נוסעים בשעה.
זהו שדה תעופה משותף – בנוסף לתעופה אזרחית, הוא משמש את תעופת משרד ההגנה של הפדרציה הרוסית, שירות הביטחון הפדרלי של הפדרציה הרוסית, המשרד למצבי חירום והגנה אזרחית והמשמר הלאומי של רוסיה.
הערות שוליים

↑  kgdavia, kgdavia.ru
ערך זה הוא קצרמרבנושא שדות תעופה ובנושא רוסיה. אתם מוזמנים לתרום לוויקיפדיה ו.
חברים בחלל

| --- | --- |

 מבוסס על:  Air Bud 
 בימוי:  סטיב רומבוג' אנה רוברטס 
 הופק בידי:  רוברט וינס אנה רוברטס
 שחקנים ראשיים:  קווין ויסמן עלי היליס
 מוזיקה:  Brahm Wenger 
 מדינה:  ארצות הברית 
 חברה מפיצה:  וולט דיסני
 שיטת הפצה:  וידאו על פי דרישה, ישירות לווידיאו 
 הקרנת בכורה:  3 בפברואר 2009
 משך הקרנה:  84 דק' 
 שפת הסרט:  אנגלית 
 סוגה:  סרט ילדים 
 סרט קודם:  אייר באדיז
 אתר רשמי
 דף הסרט ב־IMDb
 
חברים בחלל (באנגלית: Space Buddies) הוא סרט שיצא ב-3 בפברואר 2009, מבית היוצר של אולפני וולט דיסני.
תקציר העלילה

הסרט מספר על חבורת כלבים שעלו בטעות על החללית "וויזון 1", ובמאמצים מצליחים להחזיר את החללית לאחר שסטתה ממסלולה בחלל.
קולות

יורי - דידריץ בדר
בודהה - שדה קייט
ד"ר פינקל - קווין וייסמן
רוזבאד - ליליאנה מומי
באדרבאל - ג'וש פליטר
אסטרו - עלי היליס
פאט פין - ביל וולפסון
מאדבוד - הנרי הודג'ס
השומר בשער למפקדה - קארנסט אהרז'
B-Dawg - סקיילר ג'יסונדו
88 (סרט)

| --- | --- |

 בימוי:  גואן הו 
 שחקנים ראשיים:  Huang Zhizhong Liang Jing Augusta Xu-Holland Liu Xiaoqing Hou Yong Tang Yixin (Yang Huimin) Ma Jingwu Yao Chen (הא קסיאנגנינג) Xin Baiqing Song Yang (Q65061720) Cao Weiyu (Yu Hung-chun) Huang Xiaoming Zhang Youhao לי צ'ן Wang Qianyuan Jiang Wu Zhang Junyi Oho Ou Yu Ailei Zhang Yi Yu Haoming (Shangguan Zhibiao) Du Chun (Xie Jinyuan) Ryan Zheng Wei Chen Ethan Juan 
 צילום:  קאו לי 
 מדינה:  הרפובליקה העממית של סין 
 חברת הפקה:  Huayi Brothers Tencent Pictures Beijing Enlight Media Alibaba Pictures
 חברה מפיצה:  Huayi Brothers, China Media Capital 
 שיטת הפצה:  הפצה לאולמות הקולנוע 
 הקרנת בכורה:  21 באוגוסט 2020 
 משך הקרנה:  147 דק' 
 שפת הסרט:  מנדרינית, יפנית, אנגלית 
 סוגה:  סרט פעולה, סרט היסטורי, סרט דרמה, סרט מלחמה 
 מקום התרחשות:  הרפובליקה הסינית 
 תקציב:  80 מיליון דולר
 הכנסות:  425 מיליון דולר
 דף הסרט ב־IMDb
 
88 (במנדרינית: 八佰, מילולית "שמונה מאות") הוא סרט דרמה מלחמה היסטורי סיני משנת 2020 בבימויו של גואן הו, ובכיכובם של הואנג ג'יג'ונג, אוהו או, ג'יאנג וו, ג'אנג יי, וואנג צ'יאניואן, דו צ'ון, וויז'ן ווי, לי צ'ן, יו האומינג, טאנג יישין וג'נג קאי. הסרט עוסק בהגנת מחסן שיהאנג בשנת 1937 בשנחאי במהלך קרב שנגחאי בעיצומה של מלחמת סין-יפן השנייה.
במקור אמור היה לצאת לאקרנים ביולי 2019, הסרט היה נתון למחלוקות על רקע אופן הצגת האירועים והקרנת הבכורה שלו בוטלה, לפני שיציאתו לאקרנים נדחתה לתאריך 21 באוגוסט 2020. למרות המחלוקות, הסרט זכה לביקורות חיוביות בדרך כלל מצד המבקרים וזכה להצלחה קופתית, כשהכניס 425 מיליון דולר ברחבי העולם, מה שהפך אותו ל-סרט הרווחי ביותר בשנת 2020 בעולם.
עלילה

בימיה הראשונים של מלחמת סין-יפן השנייה, ובקנה מידה גדול יותר במסגרת מלחמת העולם השנייה, פלש הצבא היפני הקיסרי לשנגחאי, במה שנודע כקרב שנגחאי. לאחר שעיכב את היפנים במשך יותר משלושה חודשים וסבל מאבדות קשות, הצבא הסיני פנה לנסיגה מלאה.
סגן אלוף שיה ג'יניואן מגדוד 524 של חטיבה 88 של צבא המהפכה הלאומי, מוביל 452 קצינים צעירים וחיילים כדי להגן על מחסן שיהאנג נגד החטיבה הקיסרית היפנית השלישית המורכבת מאלפיים חיילים. החיילים הסינים מתבצרים בעמדתם במשימת התאבדות אחרונה נגד היפנים בהוראת הגנרליסימו של סין הלאומית, צ'יאנג קאי-שק. ההחלטה התקבלה כדי לספק מוראל לעם הסיני לאחר התבוסות בבייג'ינג ושנגחאי, וכדי לעזור לדרבן את תמיכת בעלות הברית, שנציגיהן היו עדים לאירועים.
הפקה

גואן הו התכונן לסרט במשך 10 שנים. זהו הסרט הסיני והאסייתי הראשון שצולם כולו במצלמות IMAX‏.￼￼ צוות ההפקה בנה סט אמיתי של 68 בניינים בשטח של 133,333 מטרים רבועים (1,435,180 רגל רבוע) בסוז'ו, מחוז ג'יאנגסו שבמזרח סין. סכום ההשקעה של הסרט הוא עד 550 מיליון יואן (80 מיליון דולר).
הצילומים החלו ב-9 בספטמבר 2017 והושלמו ב-27 באפריל 2018.
פסקול

שיר הנושא לסרט שכותרתו "זוכר" (במקור 苏州河 - נהר סוג'ואו), נכתב על ידי בוב אזרין, שרידהר סולנקי, צ'נג ג'אנג ואיזבל יו יין, על פי לחן של לונדונדרי אייר, ובוצע על ידי אנדראה בוצ'לי ונה יינג. לשיר הנושא הייתה גרסה אנגלית ומנדרינית. את שיר הנושא ליווה פסקול הסרט שכתב אנדרו קווצ'ינסקי.
| שֵׁם | מחבר או זמר/ים | אורך |
| --- | --- | --- |
| כשאני פונה לאבק | אנדרו קווצ'ינסקי | 2:48 |
| עיר נהדרת בחורבות | אנדרו קווצ'ינסקי | 2:48 |
| יום 1 | אנדרו קווצ'ינסקי | 4:51 |
| סוס לבן | אנדרו קווצ'ינסקי | 1:50 |
| סכנה קרובה | אנדרו קווצ'ינסקי | 3:10 |
| גבולות חריגה | אנדרו קווצ'ינסקי | 5:29 |
| יום 2 | אנדרו קווצ'ינסקי | 4:10 |
| גיבורים אמיתיים | אנדרו קווצ'ינסקי | 5:36 |
| יום 3 | אנדרו קווצ'ינסקי | 4:01 |
| זהב טהור לא פוחד מאש | אנדרו קווצ'ינסקי | 4:39 |
| חזון | אנדרו קווצ'ינסקי | 2:50 |
| יום 4 | אנדרו קווצ'ינסקי | 4:55 |
| פוליטיקה של מלחמה | אנדרו קווצ'ינסקי | 3:59 |
| העולם צופה בנו | אנדרו קווצ'ינסקי | 3:12 |
| לפני עלות השחר | אנדרו קווצ'ינסקי | 3:32 |
| תפוס מחסה | אנדרו קווצ'ינסקי | 6:48 |
| דוכן אחרון | אנדרו קווצ'ינסקי | 2:35 |
| אתה תראה את החיוך שלי | אנדרו קווצ'ינסקי | 2:37 |
| זוכר (גרסה סינית) | אנדראה בוצ'לי ונה יינג | 4:51 |
| זוכר (גרסה בינלאומית) | אנדראה בוצ'לי ונה יינג | 4:52 |
הפצה

הסרט היה אמור להיות מקרן בבכורה ב-15 ביוני 2019 במהלך משבצת הפתיחה היוקרתית של פסטיבל הסרטים הבינלאומי בשנגחאי, אך נדחק מהתחרות ל-5 ביולי עקב "התייעצות בין צוות ההפקה לגופים אחרים". לפני כן, האגודה למחקר התרבות האדומה הסינית קיימה כנס אקדמי בנושא הפקת קולנוע בו המשתתפים השמיעו דעות על הסרט. הנוכחים לא הסכימו עם אופן הצגת האירוע, ולאחר מכן הקרנת הסרט בפסטיבל שנחאי בוטלה. ג'יה ג'אנגקה, יוצרת קולנוע בולטת, מתחה ביקורת על ההחלטה ואמרה בווייבו, ",[דברים] לא יכולים להיעשות כך כלפי עסקי הסרטים".
לאחר מכן הקרנת הסרט נדחתה שוב מ-5 ביולי 2019. בתחילת אוגוסט 2020, נודע שהסרט ייצא לאקרנים ב-21 באוגוסט 2020 בסין. הגרסה הקולנועית קצרה ב-13 דקות מזו שתכננו להקרין בשנת 2019 בפסטיבל הסרטים בשנגחאי.
הערות שוליים

↑  Patrick Brzeski (25 ביוני 2019). "China's $80M War Film 'The Eight Hundred' Cancels Release After Suspected Government Pressure". The Hollywood Reporter. נבדק ב-13 באוגוסט 2020. {{cite news}}:  (עזרה)
↑  "War epic film 'The Eight Hundred' to hit Chinese theaters". chinadaily. 5 באוגוסט 2020. נבדק ב-13 באוגוסט 2020. {{cite news}}:  (עזרה)
↑  Scott Mendelson (20 בספטמבר 2020). "Box Office: Tenet Tops $250M As Eight Hundred Passes Bad Boys 3". נבדק ב-20 בספטמבר 2020. {{cite news}}:  (עזרה)
↑  Elaine Yau (27 באוגוסט 2020). "Chinese war movie The Eight Hundred a hit with film-goers, but critics say it is sensationalist and distorts history". נבדק ב-28 באוגוסט 2020. {{cite news}}:  (עזרה)
↑  Lao Meng (老孟) (3 באוגוסט 2020). 耗资5.5亿，筹备超10年，7位影帝3位影后，《八佰》真的来了！. qq.com (בסינית). נבדק ב-13 באוגוסט 2020. {{cite news}}:  (עזרה)
↑  Flannery, Russell. "IMAX Back On Track In China With "The Eight Hundred," Theater Reopenings: Forbes China Forum". Forbes (באנגלית). נבדק ב-2020-09-10.
1 2 3  Patrick Frater (2 באוגוסט 2020). "'The Eight Hundred' Controversial War Film Finally Given China Release Date". variety.com. נבדק ב-13 באוגוסט 2020. {{cite news}}:  (עזרה)
1 2  Wang Xiaoyang (王小羊) (9 בספטמבר 2017). 管虎战争片《八佰》苏州正式开机 搭建200亩实景建筑 再现30年代上海风貌. mtime.com (בסינית). נבדק ב-13 באוגוסט 2020. {{cite news}}:  (עזרה)
↑  Wang Xiaoyang (王小羊) (27 באפריל 2018). 管虎执导战争电影《八佰》杀青历时八个月 全程用数字IMAX摄影机拍摄. mtime.com (בסינית). נבדק ב-13 באוגוסט 2020. {{cite news}}:  (עזרה)
↑  Henry Chu; Rebecca Davis (25 ביוני 2017). "Already Pulled From Shanghai Festival, 'The Eight Hundred' Cancels Its China Release". variety.com. נבדק ב-13 באוגוסט 2020. {{cite news}}:  (עזרה)
↑  Wang Xiaoyang (王小羊) (14 ביוני 2019). 上影节开幕片《八佰》取消放映"因技术原因取消" 时代背景1937淞沪会战. mtime.com (בסינית). נבדק ב-13 באוגוסט 2020. {{cite news}}:  (עזרה)
↑  Elaine Yau (17 ביוני 2020). "Chinese war film The Eight Hundred's release cancelled, days after it was pulled from Shanghai film festival". South China Morning Post. נבדק ב-13 באוגוסט 2020. {{cite news}}:  (עזרה)
↑  Wang Xiaoyang (王小羊) (25 ביוני 2019). 《八佰》开启预售？无法购票系误会 管虎执导 曾因技术原因取消上影节放映. mtime.com (בסינית). נבדק ב-13 באוגוסט 2020. {{cite news}}:  (עזרה)
↑  《八佰》正式定档8月21日上映. ifeng.com (בסינית). 2 באוגוסט 2020. נבדק ב-13 באוגוסט 2020. {{cite news}}:  (עזרה)
↑  Davis, Rebecca. "'The Eight Hundred' Marches to $119 Million Total at Chinese Box Office". Variety. נבדק ב-6 בספטמבר 2020. {{cite web}}:  (עזרה)
יחסי מרוקו–סין

| יחסי מרוקו–סין |
| --- | --- |
מרוקו: הרפובליקה העממית של סין


מרוקו: סין
שטח (בקילומטר רבוע)
446,550: 9,596,967.75
אוכלוסייה
38,227,328: 1,417,968,458
תמ"ג (במיליוני דולרים)
141,109: 17,794,782
תמ"ג לנפש (בדולרים)
3,691: 12,549
משטר
מונרכיה חוקתית: רפובליקה עממית

ראש ממשלת הרפובליקה העממית של סין ג'ואו אנלאי (מימין) עם חסן השני, מלך מרוקו, בעת ביקור במרוקו ב-1964
יחסי מרוקו–סין הם היחסים הדו-צדדיים בין הרפובליקה העממית של סין למרוקו. סין ומרוקו כוננו יחסים דיפלומטיים בנובמבר 1958.